Frank Herbert
Frenkas Herbertas (angl. Frank Herbert, piln. Frank Patrick Herbert, Jr.; 1920 m. spalio 8 d. – 1986 m. vasario 11 d.) – amerikiečių fantastikos rašytojas, visų pirma žinomas kaip knygos „Kopa“ (angl. Dune) ir penkių jos tęsinių autorius. „Kopos ciklo“ veiksmas vyksta tolimoje ateityje ir tęsiasi kelis tūkstanmečius, knygoje gvildenamas žmogaus išlikimas evoliucijos eigoje, ekologijos problemos, religijos, politikos ir valdžios tarpusavio santykiai. „Kopa“ yra „visų laikų geriausiai parduodama mokslinės fantastikos knyga“, o ciklas laikomas fantastikos žanro klasika.